**Психологиялық ойын**

**«Көңіл – күй» аралына саяхат**

 Қатысушылар шеңбер тәрізді отырып жайғасады.

 Өту барысы: бүгін біз барлығымыз жағдайға байланысты «Көңіл күй» аралында, елден жырақта жиналып отырмыз. Біраз уақыт біз бірге боламыз. Бұл арал адамдардың көңілденгенін, жадырағанын, белсенділік танытқанын ұнатады. Бұл аралдың бізге қоятын төрт шарты бар.

**1.**Тілек айту

**2.**Психологиялық жаттығу

**3.** «Алдар көсе» атты фильм

**4.**Отырған адамдардың көңіл – күйін білу

Тек шарттарын орындағанда ғана, көңілденгенде кемеміз келіп бізді алып кетеді.

**Шарты:**

 1**.Тілек айту** (қатысушылар жұптасып бөлінеді, бірінші адам келесіне иығынан қысып тілек айтады, келесі адам арғысына тілектің соңғы әрпінен басталатын тілек жолдады. Мысалы: Айкөркем, саған осы аралда көтеріңкі көңіл күй тілеймін)

**2.Психологиялық жаттығу.**

а) екі жұп қасын көтеріп таныс адамды кездестіргендей күй танытады: «Ой!»

б) екі жұп қабақты түйіп ренжісіп қалғандай күй танытады;

в) тітіркену (екі жұп сөйлесіп келе жатып, алдарында өліп жатқан мысықты кездестіреді)

 **3.«Алдар Көсе» атты фильм түсіру.**

 Барысы: қатысушылар төрт топқа бөлінеді. Әр топқа кадр бейнесімен әсемделген плакат беріледі. Плакаттың жоғарғы жағында төмендегідей сөздер тізбегі берілген: Алдар Көсе, Қолаң шаш, Келіншек, Балға, Науат, Ожау, Хан, Қымыз, Ақсақ ат, Шапан.

Осы сөздер тізбегінің жігін ажыратпай, орнын ауыстырмай күлдіргі әңгімелері құрастыру керек (10 мин уақыт беріледі)

 **4. Отырған адамдардың көңіл – күйін білу.**

 Қатысушыларға төмендегідей сөздер тізбегі жазылған парақ таратылады:

* **Махаббат**
* **Ренжу**
* **Ашулану**
* **Қорқу**
* **Рахаттану**
* **Сынау**
* **Қуанышқа кенелу**
* **Іш пысу**
* **Үйге қайту**
* **Білім алу**

 Осы сөздерді естіген кензде әр кезде әр сөзге қандай түс беруге болады, тұстарына түстерді жазады және өздері қандай түсті киімді ұнатады суретін салу керек. Салынған суреттегі түс пен сөздер тізбегінің қасындағы сәйкес келген түсті қарайды, сөзді оқиды. Қатысушылар сол сәтте сондай көңіл күймен анықтауға болады. Қорытынды: «Көңіл күй» аралы сіздерді көңілденгендеріңізге ризашылығын білдіреді. Кемелеріңіз келді, өз отандарыңызға қайтуға болады.

**Педагог – психолог: Даниярова Гүлсім Орынбасарқызы**

**Ә.Сағынтаев атындағы орта мектебі**

**Тренинг**

**«Көңіл – күй» аралына саяхат**

**Психологиялық ойын**

**Мектеп психологы: Г.Даниярова**

**Үшарал ауылы**